cyanic-selkie/wikianc huggingface dataset:
Դոկտոր Ժիվագո (ֆիլմ, 1965)
Քննադատություն
Ռուսական քննադատների կողմից ֆիլմը ևս ստացավ հակասական գրախոսություններ։ Ռուս հանդիսատեսը ամնեից առաջ նկատեց մեծ քանակությամբ արևմտյան մաշված դրոշմներ, որոնք վերաբերվում էին առօրյային և սովորույթներին, պատմական անստույգությանը։ Միխայիլ Տրոֆիմենկովը («КоммерсантЪ») հեգնանքով արտահայտվեց այն մասին, որ ֆիլմը արգելելու պատճառ չկար, քանի որ այդպիսի անեկդոտը առանց վախելու կարելի էր նաև ցուցադրել ԽՍՀՄ-ում, սառը պատերազմի ժամանակ։ Ալեքսանդր Ժուրավլյովը (BBC Russian) այսպես արտահայտվեց. ֆիլմը նկարահանվել է ռուսների մասին, բայց ոչ ռուսների համար։ Անդրեյ Պլախովը բնութագրեց ֆիլմը ինչպես էկզոտիկ մելոդրամա։ Դմիտրի Բիկովը հիմնականում դրական գնահատեց Լինի աշխատանքը՝ գրելով որ ֆիլմի տեսանելի անհամապատասխանությունները լավ են համապատասխանում վեպի հեքիաթային ֆաբուլային և ավելացրեց, որ «Դոկտոր Ժիվագոն» ասես ստեղծված է էկրանավորման համար։ Ալեքսանդր Պրոշկինը, անվանելով ֆիլմը շաբլոն, այնուամենայնիվ ոչ պակաս նշանակություն տվեց դրան, նշելով Դեվիդ Լինի՝ արևմուտքին պատմական շրջադարձ ապրող պետության զգացողությունները փոխանցելու տաղանդը։ Գրող Վլադիմիր Սորոկինի մոտ ֆիլմը թողեց «զարմանահրաշ, տխրեցնող, ոչնչի հետ չհամեմատվող նստվածք... ասես տեսնում ես Ռուսաստանը շրջված դիմացկուն հեռադիտակի միջով, տեսնում ես այն, ինչը հավերժ հեռացել է և այլևս երբեք չի վերադառնա»։
Ֆիլմում շատ կան այն տեսարանները, որոնց թե՛ ռուս, թե՛ ամերիկական քննադատները անվանել են «անիմաստ հնարքներ»։ Սկսած նախերգանքում այն տեսարանից, որտեղ աշխատողների գորշ շարասյունը դուրս է գալիս կամարի վրա մեծ կարմիր աստղ ունեցող մռայլ թունելից, չգիտես ինչու իրար ձեռք բռնած։ Գլխավոր հերոսը շեղօձիք վերնաշապիկ կրելու սովորություն ուներ և քաղաքից դուրս կալվածք ուներ 7 գմբեթով։ Առանձին հիշատակում ունեցավ ֆիլմի սաունդթրեքը։ Բալալայկայի անընդհատ մեղեդին (տեսողական և լսողական) ամենայն հավանականությամբ ֆիլմին պետք է տար «ռուսական» տրամադրություն և նոստալգիա, բայց դրա փոխարեն ձանձրացնում է իր տանջող մելոդրամատիկությամբ։ Բոլսի Քրոուտերը նուկնպես նկատեց, որ ֆիլմում օրիգինալի աուրան կորել է, ինչը կապված էր գիրքը գեղեցկացնող Պաստեռնակի հիանալի և պոետիկական շեղմամբ։ Յուրի Ժիվագոյից որ մեկն է պոետը հանդիսատեսը պետք է գուշակի։
Ազդեցությունը և նշանակությունը
MGM պատմության մեջ «Դոկտոր Ժիվագոն» դարձավ երկրորդ ամենավաճառվող ֆիլմը «Քամուց քշվածները» ֆիլմից հետո։ Ըստ ամերիկյան Box Office Mojo կայքի ֆիլմի շահույթը կազմեց մոտավորապես 111 000 000 դոլար։ Ինֆլյացիայի հետևանքով, 2013 թվականին այդ գումրաը կհամապատասխաներ 999 000 000 դոլարին, ինչը ֆիլմին տալիս է 8-րդ տեղը ԱՄՆ-ում վարձույթով ամենաշատը տրվող ֆիլմերի ցուցակում կինոյի ողջ պատմության մեջ։ Ըստ որոշ տվյալների՝ համաշխարհային վարձույթը բերեց ավելի քան 200 000 000 դոլար։ Հատկապես համաձայնագիրը հաջողակ էր Օմար Շարիֆի համար, ով որոշակի տոկոսներ էր ստանում ֆիլմի վարձույթից։ Նա ընդհանուր առմամբ աշխատեց 10 մլն դոլար։
«Դոկտոր Ժիվագոն» (երկրորդ համաշխարհային պատերազմից հետո) դարձավ առաջին գունավոր բլոկբաստերը, որտեղ սյուժեն ամբողջովին անցնում է Ռուսաստանում և ԽՍՀՄ-ում։ 1960-ական թվականներին Խորհրդային Միության թեման՝ կապված Կարիբական ճգնաժամի, Յուրի Գագարինի թռիչքի և այլ նշանակալից իրադարձությունների հետ, աշխարհում շատ հայտնի էր։ Ֆիլմի էկրան դուրս գալը մեծ արձագանք առաջացրեց և մեծացրեց արևմտյան հասարակության հետաքրքրությունը դեպի ռուսական-սովետական պատմությու և գրականություն։ Ֆիլմը իր մեջ կրում էր նշանակալից գաղափարական ուղերձ։ Յուրի Ժիվագոյի բարդ և յուրօրինակ կերպարը, ֆիլմի այլ գործող անձինք ոչնչացրին այն ռուսների մասին կազմավորված ստերիոտիպները։ Կրկին հասարակության համար հետաքրքրություն առաջացրեց Բորիս Պոստերնակի ցավալի ճակատագիրը և ԽՍՀՄ-ում մարդկանց իրավունքների խնդիրները։ Ռուսաստանի և ռուսների պատկերման սովորույթը հետագայում իրենց արտացոլումն ունեցան հոլիվուդյան այնպիսի ֆիլմերում, ինչպիսին են «Կարմիրներ», «Մոսկվան Գուձոնի վրա» և այլն։
Ֆիլմի դուրս գալուց հետո կանացի կլորաձև և տղամարդկանց փափախները մինչև այժմ Մեծ Բրիտանիայում անվանում են Zhivago ոճ։ Սեն-Լորանի և Դիորի ոճային տները 1966 թվականին ֆիլմից և հերոսների հագուստից ոգեշնչված՝ թողարկեցին ձմեռային հավաքածուներ։ Տղամանդկան շրջանաում մոդայի մեջ մտան բեղերը և մորուքները, որոնց կրում էին հերոսները։ 1966 թվականի հոկտեմբերին Esquire ամսագիրը ֆիլմի վարձույթից առաջացած աղմուկի ազդեցությամբ գրեց․ «Այս տարի օղին իր վաճառքի մեծ ծավալով կգերազանցի ջինին»։
Ոճը
Իսահակ Դոյչերը «Դոկտոր Ժիվագո» վեպը մոռացված սերնդի պարաբոլա անվանեց։ Ի տարբերություն «Պատերազմ և խաղաղության»` վեպը կարդացողի ուշադրությունը չի կենտրոնացնում պատմական իրադարձությունների վրա։ Պատերազմերը և հեղափոխությունը յաստեղ հիմնականում իրենցից ներկայացնում են հերոսների անձնական դրամա։ Վեպի հեղինակը դիտավորյալ խուսափում է ռեժիմի և գաղափարախոսության գնահատականից։ Հենց նման հեղինակային ոճին էլ հավատարիմ մնացին սցենարիստն ու ռեժիսիորը։ Հերոսապատման նման գրված գրքի պարադոքսը կայանում է նրանում, որ այն իրականում այնքան էլ չի համապատասխանում հերոսապատմանը։ «Ֆիլմի գործողությունները չպետք է գերազանցի Յուրիի ներքին և հոգեկան սկիզբը»,- գրում է Դեվիդ Լինը սցենարիստի մասին արված գրառումում։ Գլխավոր հերոսի ողբերգական կերպարը նշանակալից փոփոխություններից մի կեղմ է քաշվել։ Քննադատները ֆիլմի հիմնական խնդիրների մեջ նշում են «փոթորկալից ժամանակի հոսանքով քշվող» հերոսների անսովոր անկարողությունը և անտարբերությունը։ Ռեժիսիորը համարում է, որ պարտադիր չէ ավելորդ ուշադրության ֆոկուսավորումը պատմական կանվայի վրա։ Ռեժիսիորի լուծումների առանձնահատկությունը կայանում էր նրանում, որ Լինը որոշել էր քիչ ուշադրություն դարձնել բռնությանը և արյանը։ Սա լավ է երևում ցույցը ցրելու տեսարանում։ Ընդհանուր գաղափարին հաջորդող տեսարանը հանդիսատեսը կարծես տեսնում է Յուրիի աչքերով։ Նա ցնցված է խաղախ բնակիչներին ցրող կավկազների դաժանությամբ և չի ցանկանում այն տեսնել։ Վերջին հատվածներում միայն կադրը հանդիսատեսի ուշադրությանն է ներկայացնում արյունը և մահը։ Էպիզոդը ստեղծվել է Էյզենշտեյնի հանրահայտ «Զրահակիր Պոտյոմկին» ֆիլմում ներկայացված ցույցի ցրման դաժան տեսարանի ազդեցության տակ։ Ֆիլմում և վեպում շատ դժվար է պատճառահետևանքային կապեր գտնել հերոսների պահվածքի և իրադարձությունների միջև։ Սցենարիստը ստիպված էր ֆիլմի պատմողականության մեջ մտցնել պատմողի տեսքով կապող թել, որպեսզի դիտողը չկորցնի իր հետաքրքրություն։
Ֆիլմի սիմվոլիկան, կերպարների հակադրությունը այդ տրամադրությանը օժանդակում են։ Հերոսին շրջապատող ծաղիկների ծովը, թերթիկների վերածվող սառցաբեկորները։ Պաստեռնակի սիրելի սիմվոլը վառվող մոմն է։ Այս բոլոր սիմվոլները ընդգծում են հերոսների բնավորության պոետիկ, ստեղծարար կողմը։ Սիմվոլների մեկ այլ հակադիր հավաքածու․ վիթխարի էլեկտրոկայան և պատնեշ, Իոսիֆ Ստալինի դիմանկարը ենթարկում է ժամանակի ռիթմը և հանդիսատեսին վերադարձնում է պատմության ողբերգական իրականություն։ Սյուժեի համար կարևոր է պատմողի և իր եղբոր պահապան-հրեշտակի դերում գտնվող Եվգրաֆ Ժիվագոյի կերպարը։ Նա՝ հաստատական կոմունիստը և ուժային օրգանի աշխատակիցը, վերադարձնում է Յուրի Ժիվագոյի մասին հիշողությունները։
Պարգևներ
Մրցանակների և անվանակարգերի մասին տեղեկությունները տրամադրվել են ըստ imdb.com կայքի տվյալների։
«Դոկտոր Ժիվագո»-ն Ամերիկյան կինոքննադատների ինստիտուտի ցուցակում․
Ծանոթագրություններ
Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ռուսերեն ֆիլմեր Կատեգորիա:1965 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Լավագույն երաժշտության համար Օսկարի մրցանակակիր ֆիլմեր Կատեգորիա:Բրիտանական ֆիլմեր Կատեգորիա:Դևիդ Լինի ֆիլմեր Կատեգորիա:MGM ֆիլմեր Կատեգորիա:Ամերիկյան ռազմական ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Իտալական դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ամերիկյան պատմական ֆիլմեր Կատեգորիա:Իտալական ռազմական ֆիլմեր Կատեգորիա:Ֆրանսերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:«Ոսկե գլոբուս» մրցանակի դափնեկիրներ լավագույն սցենարի համար Կատեգորիա:«Գրեմմի» մրցանակի դափնեկիրներ Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ամերիկյան կինոէպոպեաներ Կատեգորիա:Ֆիլմեր, որոնց գործողությունները տեղի են ունենում 1920-ականներին Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Ամուսնական դավաճանությունը ֆիլմերում
Վլադա Չիգիրյովա
Վլադա Ալեքսանդրովնա Չիգիրյովա (Влада Александровна Чигирёва, ), ռուս գեղալողորդ։ Օլիմպիական խաղերի չեմպիոն (2016, 2020), աշխարհի 11-ակի և Եվրոպայի քառակի չեմպիոն։ Ռուսաստանի սպորտի վաստակավոր վարպետ ։
Կարիերա
2010 թվականի աշխարհի պատանեկան առաջնությունում Վլադա Չիգիրյովան դարձել է աշխարհի եռակի չեմպիոն։
2012 թվականին Վլադա Չիգիրյովան, ելույթ ունենալով աշխարհի պատանեկան առաջնությունում, դարձել է աշխարհի չեմպիոն անհատական ծրագրի «ֆիգուրներ» նոր կատեգորիայում ։
Բազմիցս ճանաչվել է Եվրոպայի պատանեկան առաջնությունների հաղթող։
2013 թվականին Կազանում անցկացված ամառային Ունիվերսիադայում Վլադա Չիգիրյովան Ռուսաստանի թիմի կազմում դարձել է չեմպիոն խմբային և համակցված ծրագրերում ։
2013 թվականին Բարսելոնայում առաջին անգամ մասնակցելով աշխարհի առաջնությանը՝ Վլադա Չիգիրյովան դարձել է աշխարհի չեմպիոն խմբերի ու համակցված մրցություններում  ։ 2015 թվականին Կազանում անցկացված հաջորդ աշխարհի առաջնությունում Չիգիրյովան կրկնել է իր հաջողությունը՝ նվաճելով երեք ոսկե մեդալ և այդպիսով դառնալով աշխարհի վեցակի չեմպիոն։
2016 թվականին Ռիո դե Ժանեյրոյում անցկացված Օլիմպիական խաղերում Վլադա Չիգիրյովան Ռուսաստանի թիմի կազմում նվաճել է ոսկե մեդալ։
Արտաքին հղումներ
Կատեգորիա:Ռուս գեղալողորդներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի սպորտի վաստակավոր վարպետներ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:Ռուս օլիմպիական չեմպիոններ‎ Կատեգորիա:2020 թվականի Ամառային օլիմպիական խաղերի չեմպիոններ
Մատյաշի եկեղեցի
Մատյաշի եկեղեցի (Mátyás-templom), կաթոլիկ եկեղեցի Բուդապեշտում։ Մտնում է Բուդայի ամրոցի համալիրի մեջ։ Կառուցվել է 14-րդ դարի երկրորդ կեսին ուշ գոթիկայի շքեղ ոճով։ Զգալիորեն վերանորոգվել է 19-րդ դարում։
Ընդհանուր նկարագրություն
Մատյաշի եկեղեցին գտնվում է Բուդայի բլրի վրա՝ Սուրբ Երրորդության հրապարակի (Szentháromság tér) և Ձկնորսական աշտարակի միջև։ Եկեղեցու գլխավոր ճակատամասն ուղղված է արևմուտք և դուրս է գալիս Սուրբ Երրորդության հրապարակ։
Եկեղեցին կառուցված է Բուդապեշտի ճարտարապետությանը ոչ բնորոշ գոթական ոճով։ Հատակագիծը ոչ կանոնավոր ուղղանյուն ձև ունի՝ դուրս եկած աբսիդներով։ Գլխավոր ճակատամասի կենտրոնական հատվածում դարպասներն են, որոնցից վերև վարդակ պատուհանն է։ Հարավարևմտյան անկյունում հառնում է զանգակատունը՝ 80 մ բարձրությամբ․ այն Բուդայի ամրոցի ամենաբարձր շինությունն է։ Հյուսիսային կողմում գլխավոր ճակատամասն ավարտվում է Բելա արքայի աշտարակով։ Եկեղեցու ևս մեկ մուտք կա հարավային պատի պորտալում։ Մատյաշի եկեղեցին եռանավ է, ունի կողմնային շատ կապելլաներ։ Կենտրոնական նավն առանձնացված է եռաշարք զանգվածային սյուներով։ Եկեղեցու տանիքը ծածկված է Պեչ քաղաքի նշանավոր «Ժոլնաի» ֆաբրիկայի կղմինդրով։
Պատմություն
Եկեղեցական ավանդույթի համաձայն՝ այս տեղում 1015 թվականին Իշտվան I-ը կառուցել է ռոմանական եկեղեցի, որն օծվել է սուրբ Մարիամ Աստվածածնի անունով ։ Այս եկեղեցին խոնարհվել է 1242 թվականին մոնղոլական արշավանքների արդյունքում ։ Մոնղոլներից ազատագրվելուց հետո Բելա IV արքան բլրի վրա սկսել է կառուցել նոր եկեղեցի։ Շինարարությունն ընթացել է 1250-1270 թվականներին։ Երբ 14-րդ դարի երկրորդ կեսին Բուդան մայրաքաղաքի կարգավիճակ է ստացել, անհրաժեշտություն է առաջացել վերակառուցելու նրա գլխավոր եկեղեցին։ Լյուդովիկոս I Մեծի օրոք Մարիամ Աստվածածնի եկեղեցին  վերակառուցվել ու ընդարձակվել է։ Եկեղեցին ևս մեկ մեծ փոփոխության է ենթարկվել Մատյաշ Հունյադիի կառավարման շրջանում․ արքան երկու անգամ օծվել է այս եկեղեցում, նրա օրոք է կառուցվել զանգակատունը։ Մատյաշ Հունյադիի կառավարման շրջանից եկեղեցին հայնտի է դարձել «Մատյաշի եկեղեցի» անվանումով, քանի որ հենց այդ արքայի օրոք է եկեղեցին էականորեն վերափոխվել։
1526 թվականին Բուդան գրավել են թուրքերը՝ կողոպտելով ու այրելով այն։ Այդ ժամանակ եկեղեցուն զգալի վնաս է հասցվել։ Երբ 1541 թվականին երկրորդ անգամ եկեղեցին մզկիթի է վերածվել, խորանն ու զարդարանքները քանդվել են, պատերը՝ սպիտակ ներկվել ։ 145 տարի այն եղել է Բուդայի գլխավոր մզկիթը։
1686 թվականին Բուդան գրավել են Սրբազան դաշինքի զորքերը։ 1686 թվականին Բուդայի պաշարման ժամանակ եկեղեցական ավանդություններում նշվում է սուրբ Մարիամ Աստվածածնի արձանի հրաշալի հայտնության մասին։ Ավանդության համաձայն՝ հրետանային գնդակոծման ժամանակ քանդվել է եկեղեցու պատերից մեկը և ի հայտ է եկել Աստվածածնի այնտեղ գաղտնի պահված արձանը։ Արձանի հրաշափառ հայտնությունը հենց այնտեղ աղոթող թուրքերի աչքի առաջ կոտրել է նրանց ոգին, և քաղաքը նույն օրը հանձնվել է ։ 1686 թվականին եկեղեցին դարձել է ֆրանցիսկյան, իսկ ավելի ուշ՝ ճիզվիտական ։ Թուրքական լծից ազատագրվելուց հետո փորձեր են արվել եկեղեցին բարոկկո ոճով վերանորոգելու, սակայն արդյունքն անհաջող է եղել։ Եկեղեցին աստիճանաբար անկում է ապրել։
1874-1896 թվականներին եկեղեցու շենքը մեծ ձևափոխության է ենթարկվել ճարտարապետ Ֆրիդյեշ Շուլեկի գլխավորությամբ։ Նրա նպատակն է եղել եկեղեցուն հնարավորիս վերադարձնել 13-րդ դարի գոթիկայի ոճը։ Վերակառուցման ժամանակ հայտնաբերվել են միջնադարյան հատվածներ, որոնք մնացել են նոր շինության հիմքում ։ Մատյաշի եկեղեցում են օծվել Հունգարիայի վերջին միապետները Հաբսբուրգների դինաստիայից, այդ թվում՝ Ֆրանց Յոզեֆ I-ն ու նրա կինը՝ Էլիզաբեթ Բավարացին ։
Ինտերիեր
Եկեղեցու գրեթե ողջ ինտերիերը ձևավորվել է 19-րդ դարի վերջին, երբ այն մասշտաբային վերանորոգման է ենթարկվել ու վերակառուցվել։ Ինտերիերի գլխավոր զարդը նրա ծաղկային վիտրաժներն են։ Որմնանկարների հեղինակը հունգարացի նկարիչներ Կարոյ Լոտցն ու Բարտալան Սեկեյն են։
Եկեղեցու հյուսիսարևելյան անկյունում՝ Բելայի աշտարակի մոտ, պահպանվել են 1260 թվականի ոչ բարձր երկու սյուներ։ Սյուների վրայի քանդակները պատկերում են գրքեր կարդացող հոգևորականների, հրեշավոր կենդանիների, որոնք պայքարում են իրար դեմ։ Այստեղ է գտնվում նեոռոմանական բապտիստերիան՝ մկրտության ավազանով։
Եկեղեցու հյուսիսային պատի երկայնքով կան մի քանի կապելլաներ, որոնցից առանձնանում է սուրբ Իմրեի կապելլան։ Այն զարդարված է քանդակներով, որոնք ներկայացնում են սուրբ Իշտվանին, սուրբ Իմրեին և սուբ Հելերտին։ Սուրբ Երրորդության կապելլայում է գտնվում Բելա III-ի ճոխ զարդարված սարկոֆագը, նրա կնոջ՝ Աննա Անտիոքցու դամբարանը։ Արքայական այս ընտանիքի դամբարանը միակն է, որ պահպանվել է թուրքական լծից հետո Սեկեշֆեհերվարում։ 1898 թվականին նրանց մասունքները հանդիսավոր տեղափոխվել են Բուդապեշտ և վերահուղարկավորվել Մատյաշի եկեղեցում։
Եկեղեցու հյուսիսարևելյան հատվածում գտնվում է սուրբ Իշտվանի կապելլան։ Այս կապելլայից ստորգետնյա կրիպտե տանող սրահում գործում է կրոնական արվեստի թանգարան։ Եկեղեցու ձախ նավն ավարտվում է Լասլո I-ի կապելլայի մոտ, որ զարդարված է արքայի կյանքի դրվագներով։ Այստեղ է պահվում նաև սուրբ արքայի գլխի կրկնօրինակ մասունքը (բնօրինակը Դյորի եկեղեցում է)։ Սուրբ Լասլոյի կապելլայի մոտ կա արքայական աստիճան, որ տանում է արքայական սրահ, որտեղ պատարագի ժամանակ գտնվել են թագավորական ընտանիքի ներկայացուցիչները։ Եկեղեցու հարավային կողմում աչքի է ընկնում սուրբ Մարիամի դարպասը և լորետյան կապելլան, որը գտնվում է հարավարևմտյան անկյունում՝ զանգակատան տակ։
Գլխավոր խորանը, ինչպես եկեղեցու շատ այլ գեղազարդային տարրեր, ստեղծել է Ֆրիդյեշ Շուլեկը 19-րդ դարի վերջին։ Գանձանակի վրա կա խաչ, որի աջ և ձախ կողմերում նկարներ են՝ Հոգեգալուստի և սուրբ Մարիամին եկեղեցուն ընծայելու թեմաներով։ Խաչի վրա սուրբ Մարիամ Աստվածածնի քանդակն է։
Արտաքին հղումներ
Կատեգորիա:Կրոնական կառույցներ Կատեգորիա:Հունգարիայի շենքեր և կառույցներ Կատեգորիա:Բուդապեշտի տեսարժան վայրեր Կատեգորիա:Կաթոլիկ եկեղեցի
Յասենոկ (Ժիզդրայի վտակ)
Յասենոկ (Ясенок), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Ժիզդրա գետի ձախ ափին՝ 179 կմ հեռավորության վրա։ Գետի երկարությունը 32 կմ է, ավազանի տարածքը 254 կմ2։ Գետի ակունքը սկսվում է Զապրուդնոե գյուղում։ Հոսում է հարավ-արևելքում։
Արտաքին հղումներ
Կատեգորիա:Ռուսաստանի գետեր
Տվերի պետական տիկնիկային թատրոն
Տվերի պետական տիկնիկային թատրոն, տիկնիկային թատրոն Տվերում, պետական տարածաշրջանային մշակութային հաստատություն։ Գտնվում է Հաղթանակի պողոտայի և Վոլոկոլամսկի պողոտայի խաչմերուկում՝ Հաղթանակի այգու կողքին։ Դահլիճն ըստ որոշ աղբյուրների ունի 360, որոշներում էլ՝ 366 նստատեղ ։
Թատրոնի պատմություն
Տվերի պետական տիկնիկային թատրոնը ստեղծվել է 1944 թվականին, իսկ մինչև 1975 թվականը չուներ սեփական բեմ և գործում էր պատանի հանդիսատեսի թատրոնի շենքում, մշակույթի տներում և ակումբներում։ 1958 թվականից թատրոնը դարձել է տիկնիկային թատրոնների միջազգային միության (UNIMA) անդամ։ 1975 թվականից սկսած կառույցը գտնվում է Հաղթանակի պողոտայում ։
Թատերախումբ
Տվերի պետական տիկնիկային թատրոնի թատերախմբի Ռուսաստանի Դաշնության վաստակավոր արտիստներ (ըստ 2009 թվականի թատրոնի կայքի տվյալների).
ինչպես նաև
Յաչենկա (գետ)
Յաչենկա (Яченка), գետ Ռուսաստանում, հոսում է Կալուգայի մարզում։ Գետաբերանը տեղակայված է Օկա գետի ափին՝ 1112 կմ հեռավորության վրա։ Գետի երկարությունը 31 կմ է, ավազանի տարածքը 238 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Արտաքին հղումներ
Կատեգորիա:Ռուսաստանի գետեր
Իվան Ցարևիչը և Գորշ գայլը 3
«Իվան Ցարևիչը և Գորշ գայլը 3», ռուսական «Մելնիցա» («Мельница») և «ՍՏՎ» («СТВ») ընկերությունների մուլտիպլիկացիոն ֆիլմը։ Վարձույթի համար թողարկվել է 2016 թվականի հունվարի 1-ին ։ Մուլտֆիլմի հեռուստատեսային պրեմիերան կայացել է «ՌԵՆ ՏՎ»-ով 2016 թվականի մայիսի 9-ին ։
Բյուջե և եկամուտներ
«Իվան Ցարևիչը և Գորշ գայլը 3» մուլտֆիլմը մեծ էկրաններին հայտնվել է 2016 թվականի հունվարի 1-ին։ Ֆիլմի բյուջեն կազմել է 4 միլիոն դոլար և 17 օրվա վարձույթի ընթացքում կուտակել է 10,08 միլիոն դոլար եկամուտ ՝ վստահ հաղթանակ կրելով ամանորյա «ֆիլմի պայքարում» ։
Արտաքին հղումներ
Կատեգորիա:Ռուսական մուլտֆիլմեր Կատեգորիա:2016 մուլտֆիլմեր Կատեգորիա:Մուլտֆիլմեր գայլերի մասին Կատեգորիա:Ռուսական ֆիլմեր
Բաշար Վարդա
Բաշար Մատի Վարդա (بشار متي وردة‎‎, հունիսի 15, 1969, Բաղդադ, Իրաք), Քաղդեական կաթոլիկ եկեղեցու հոգևորական, Էրբիլի ներկայիս արքեպիսկոպոս ։
Կենսագրություն
Բաշար Վարդան ծնվել է 1969 թվականի հունիսի 15-ին Բաղդադում։ Ուսանել է Բաղդադի Սուրբ Պետրոս քաղդեական ճեմարանում և 1993 թվականին ստացել քահանայական ձեռնադրություն։ 1995 թվականին անդամագրվել է Ռեդեմպտորիստների միաբանության ֆլամանդական մասնաճյուղին։ 1999 թվականին Լյովենի կաթոլիկ համալսարանում ստանալով մագիստրոսի աստիճան՝ վերադարձել է Իրաք։
2007 թվականից Բաշար Վարդան պաշտոնավարել է որպես Զախոյի թեմի Առաքելական կառավարիչ՝ մինչև վերջինիս միավորումը Ամադիյահի թեմի հետ՝ 2013 թվականի հունիսին։
2009 թվականին Քաղդեական կաթոլիկ եկեղեցու եպիսկոպոսների ժողովը Վարդային ընտրել է Էրբիլի արքեպիսկոպոս։ 2010 թվականին Բենեդիկտոս XVI Հռոմի պապը հաստատում է այս ընտրությանը և նույն թվականի հուլիսի 3-ին նա արժանանում է եպիսկոպոսական ձեռնադրության  ։
Արտաքին հղումներ
Կատեգորիա:1969 ծնունդներ Կատեգորիա:Հունիսի 15 ծնունդներ Կատեգորիա:Ապրող անձինք Կատեգորիա:Բաղդադ քաղաքում ծնվածներ Կատեգորիա:Իրաքցիներ Կատեգորիա:Կրոնական առաջնորդներ Կատեգորիա:Իրաքում ծնվածներ
Ջրընկալ օլիմպիական
Ջրընկալ օլիմպիական, Հրանունկազգիների ընտանիքին պատկանող բազմամյա ծաղկաբույս է։
Տարածում
Հիմանականում հանդիպում է Հայկական ՍՍՀ-ի հյուսիսարևելյան շրջաններում, վերին անտառային, ինչպես նաև Ստեփանավանի, Սպիտակի և Իջևանի տարածքների մերձալպյան գոտիներում։
Կառուցվածք
Զարգացած է արմատային համակարգը, հողում խորանում է մինչև 60 սմ։ Բարձրությունը հասնում է 35-40 սմ-ի։ Տերևները՝ կապտականաչավուն են, կտրտված և շատ գեղեցիկ։Ունի յուրահատուկ դուրեկան բուրմունք։ Պսակը՝ երկնագույն, պսակաթերթիկները սպիտակ են կենտրոնում մինչև 7 սմ տրամագծով։ Ծաղկման շրջանում մեկ բույսի վրա բացվում է մինչև 25-30 ծաղիկ։ Բազմանումը կատարվում հիմնականում սերմերով նաև թփի բաժանման միջոցով։ Ցանքը կատարում են աշնանը կամ վաղ գարնանը։ Ծաղկել սկսում է ցանքի հաջորդ տարվանից, ավելի առատորեն ծաղկում է կյանքի երրորդ տարում։ Սվերասեր, չափավոր խոնավասեր բույս է, պահանջում է սննդանյութերով հարուստ ստրուկտուրային հողեր։
Նշանակություն
Մեծ է նաև ջրընկալի բուժիչ նշանակությունը։ Դեռևս վաղ ժամանականերից օգտագործվել է ժողովրդական բժշկության մեջ, որպես հակալնդախտային՝ ցավազրկիչ։ Իր մեջ պարունակում է նաև ալկալոինդներ։
Օգտագործում
Հիմնականում օգտագործվում է լանդշաֆտային ոճի ծաղկադեկորատիվ ձևավորումներում, մեծ մասամբ ստվերում գտնվող կոմպոզիցիաներում հատկապես քարապարտեզներում, ալպինարիաներում։ Ծաղիկները օգտագործվում են ծաղկափնջերում և ծաղկային վերադաշնակումներում։ Բազմացման համար սերմերը կարելի է հավաքել անմիջապես բնությունից։
Գրականություն
Կատեգորիա:Հրանունկազգիներ
Պետրո Դորոշկո
Կենսագրություն
Պետրո Դորոշկոն ծնվել է Չեռնիգովի մարզի Տուպիչև գյուղում։ 1933 թվականին ավարտել է Խարկովի ազգային համալսարանի գրական ֆակուլտետը ։ Տպագրվել է 1928 թվականից։ Դորոշկոյի հիմնական ժողովածուներն են` «Տափաստանի հաղթողները», «Ամպրոպից առաջ», «Բրոնզա», «Հայրենի երկիր», «Սանդոմիրյան պլացդարմ», «Աշխատանքի երգեր», «Միասնություն» ։ Մասնակցել է Երկրորդ համաշխարհային պատերազմին, գրել է ռազմական հոդվածներ։
Բանպոտ նիզականման
Բանպոտ նիզականման, վահանապտերազգիների ընտանիքին պատկանող պտերանման բույս։
Պետրո Դորոշկո
Ծանոթագրություններ
Կատեգորիա:Ուկրաինացի գրողներ Կատեգորիա:Ուկրաինացի թարգմանիչներ Կատեգորիա:Երկրորդ համաշխարհային պատերազմի մասնակիցներ Կատեգորիա:Ուկրաինացի բանաստեղծներ Կատեգորիա:Ուկրաինացի լրագրողներ Կատեգորիա:Խարկովի ազգային համալսարանի շրջանավարտներ Կատեգորիա:Կարմիր աստղի շքանշանի ասպետներ
Բանպոտ նիզականման
Նկարագրություն
Բազմամյա կոճղարմատավոր բույս է։ Ունի 10-45 սմ բարձրություն։ Վայի թիթեղը կոշտ է, կաշենման, գծային-նշտարաձև, շատ կարճ կոթով։ Ամենաներքևի սեգմենտները եռանկյուն են, հիմքում՝ կարճ ականջուկով, մնացածները լայն-ստրաձև են, սրասղոցաեզր ։
Էկոլոգիա
Աճում է ենթալպյան և ալպյան գոտիներում՝ ծովի մակերևույթից 2200-3000 մ բարձրությունների վրա, մարգագետիններում, քարքարոտ տեղերում ։
Պահպանություն
Վտանգված տեսակ է։ Տարածման և բնակության շրջանների մակերեսը 500 քառակուսի կմ-ից պակաս է։ Աճելավայրերի փոփոխության պատճառով տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Քորնինգ (Կալիֆոռնիա)
Քորնինգ (Corning), քաղաք Կալիֆոռնիա նահանգի Թիհամա շրջանում։ Տեղակայված է Լոս Անջելեսից 500 մղոն դեպի հյուսիս։
Աշխարհագրություն
Քորնինգի կոորդինատներն են՝ 39.92611°N, -122.18056°W: Ըստ ԱՄՆ-ի Բյուրոյի բնակչության մարդահամարի տվյալների՝ քաղաքի ընդհանուր մակերեսը 9,193 կմ2 է, որի 100%-ն էլ ցամաքային է ։
Կլիմա
Քորնինգը գտնվում է միջերկրածովյան կլիմայի գոտում ։
2000 թվական
2000 թվականի մարդահամարի տվյալներով՝ Քորնինգում բնակվել է 6741 մարդ, 1642 ընտանիք, կար 2422 տնային տնտեսություն և 2614 բնակելի տուն՝ 346,8 կմ2 կառուցապատման միջին խտությամբ։ Բնակչության միջին խտությունը կազմել է 894,4 մարդ/կմ2։ Բնակավայրի ռասայական կազմը բաշխվել է հետևյալ կերպ. 74,48%` սպիտակամորթներ, 0,52%` աֆրոամերիկացիներ, 2,18%` բնիկ ամերիկացիներ, 0,53%` ասիացիներ, 0,09%` խաղաղօվկիանոսյան կղզիներից գաղթածներ, 17,42%` այլ ռասաների ներկայացուցիչներ, 4,78%` խառնածիններ։ Իսպանախոսները կազմել են քաղաքի ամբողջ բնակիչության 50.82%-ը։
2422 տնային տնտեսություններից 40,2%-ում կային մինչև 18 տարեկան երեխաներ, 45,1%-ը համատեղ ապրող ամուսնական զույգեր էին, 16,3%-ում բնակվում էին տանտիրուհիներ առանց ամուսինների, իսկ 32.2%-ը ընտանիք չուներ։ Տնային տնտեսությունների բնակիչների միջին թիվը կազմել է 2,76 մարդ, իսկ ընտանիքների բնակիչների միջին թիվը՝ 3,33 մարդ։
Ըստ տարիքային կազմի՝ քաղաքի բնակչությունը բաշխվել է հետևյալ կերպ. բնակիչների 32,5%-ը 18 տարեկանից ցածր էր, 10%-ը՝ 18-24 տարեկաններ, 28%-ը՝ 25-44 տարեկաններ, 17,7%-ը՝ 45-64 տարեկաններ, իսկ 11,8%-ը՝ 65 տարեկան և ավելի։ Բնակիչների միջին տարիքը կազմել է 31 տարեկան։
Քաղաքի մեկ տնային տնտեսության միջին եկամուտը կազմել է 25 357 ԱՄՆ դոլար, իսկ մեկ ընտանիքի միջին եկամուտը՝ 32 151 դոլար։ Միևնույն ժամանակ, տղամարդկանց տարեկան միջին եկամուտը կազմել է 30 563 դոլար, այն դեպքում, երբ կանանց տարեկան միջին եկամուտը եղել է 19 736 դոլար։ Բնակչության մեկ շնչի եկամուտը կազմել է 12 357 դոլար։ Մարդահամարի անցկացման պահին բնակավայրի ընտանիքների ընդհանուր թվի 21,1%-ը և ողջ բնակչության 26,3%-ը գտնվում էր աղքատության շեմին, որոնցից 33,6%-ը 18 տարեկանից ցածր բնակչներ էին, իսկ 15,6%-ը՝ 65 տարեկանից բարձր ։
2010 թվական
2010 թվականի մարդահամարի տվյալներով՝ Քորնինգում բնակվում էր 7663 մարդ։ Բնակչության միջին խտությունը կազմել է 833,5 մարդ/կմ2։ Բնակավայրի ռասայական կազմը բաշխվել է հետևյալ կերպ. 71,9%` սպիտակամորթներ, 0,6%` աֆրոամերիկացիներ, 2,6%` բնիկ ամերիկացիներ, 1,1%` ասիացիներ, 0,1%` խաղաղօվկիանոսյան կղզիներից գաղթածներ, 19,5%` այլ ռասաների ներկայացուցիչներ, 4,2%` խառնածիններ։ Իսպանախոսները կազմել են քաղաքի ամբողջ բնակիչության 42,7%-ը։
Ըստ տարիքային կազմի՝ քաղաքի բնակչությունը բաշխվել է հետևյալ կերպ. բնակիչների 32,4%-ը 18 տարեկանից ցածր էր, 11,3%-ը՝ 18-24 տարեկաններ, 25,2%-ը՝ 25-44 տարեկաններ, 21,1%-ը՝ 45-64 տարեկաններ, իսկ 10,1%-ը՝ 65 տարեկան և ավելի։ Բնակիչների միջին տարիքը կազմել է 29,2 տարեկան ։
Ծանոթագրություններ
Կատեգորիա:Կալիֆոռնիայի քաղաքներ Կատեգորիա:1907 թվականին հիմնադրված բնակավայրեր Կատեգորիա:ԱՄՆ-ի քաղաքներ Կատեգորիա:ԱՄՆ-ի բնակավայրեր Կատեգորիա:Կալիֆոռնիայի բնակավայրեր
Լա Ռիվիեռե դը Կոր
Լա Ռիվիեռե դը Կոր (La Rivière-de-Corps), համայնք Ֆրանսիայի Գրանդ Էստ մարզի Օբ գավառում ։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 1844 աշխատունակ (15-64 տարեկան) բնակիչ, որոնցից ակտիվ էին 1250-ը, իսկ ոչ ակտիվները` 594։ Ակտիվության ցուցանիշը կազմում է 67,8 %։ 1250 աշխատունակ մարդկանցից աշխատել է 1163 անձ (586 տղամարդ և 577 կին)։ Գործազուրկ են եղել 87 անձ (51 տղամարդ և 36 կին)։ 594 անաշխատունակներից 174-ը եղել են աշակերտներ կամ ուսանողներ, 300-ը` թոշակառուներ, իսկ 120-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զոի Քրավից
Զոի Իզաբելլա Քրավից (Zoë Isabella Kravitz, ), ամերիկյան դերասանուհի, երգչուհի և մոդել։
Ծագումը
Երաժիշտ Լենի Քրավիցի և դերասան ու մոդել Լիզա Բոնեի դուստրը։ Նրա տատիկը՝ Լենի Քրավիցի մայրը, Ռոքսի Ռոքերն է, ով դերասանուհի և հեռուստալրագրող է՝ աֆրոամերկուհի՝ բահամական ծագմամբ։ Պապիկը՝ Սիմուր Քրավիցը (Նույն Սայ Քրավիցը) NBC հեռուստաալիքի պրոդյուսերն է, հույն՝ Ուկրաինայից։ Զոիի մոր հայրը աֆրոամերիկացի օպերային երգիչ Ալեն Բոնեն է, իսկ մայրը՝ հրեական ծագում ունեցող ուսուցչուհի։
Կարիերա
2007 թվականին Զոի Քրավիցը նկարահանվել է իր դեբյուտային ռեժիսոր Սքոթ Հիքսի «Կյանքի համը» կինոնկարում, որտեղ նույն հրապարակում նկարահանվել են նաև Քեթրին Զետա-Ջոնսը և Ահարոն Էքհարթը։ Նույն թվականին Զոին նկարահանվել է նաև ռեժիսոր Նիլ Ջորդանի «Խիզախը» ֆիլմում՝ Ջոդի Ֆոսթերի հետ։ Զոին ավարտել է երկու կինոնկարների նկարահանումները դպրոցի հետ միասին։
2008 թվականին Զոին նկարահանվել է Քրեյգ Լուկասի «Ամերիկայի թռչունները» ֆիլմում, որտեղ խաղացել է այնպիսի անվանի դերասանների հետ, ինչպիսիք են Մեթյու Փերին, Բեն Ֆոսթերը, Հիլարի Սուոնքը և Ջենիֆեր Գուդվինը։ Այդ ֆիլմի նկարահանումների ժամանակ Զոիի և Բեն Ֆոսթերի միջև սիրավեպ է սկսվել, որը շարունակվել է մինչև 2008 թվականի վերջը։
Զոին նկարահանվել է նաև Jay-Z-ի «I Know» երգի տեսահոլովակում ։ Ինչպես նաև մասնակցություն է ունեցել ԱՄՆ-ի նախագահի թեկնածու Բարաք Օբամայի սատարման կամպանիայում, ինչի համար երգել է «We Are The Ones» We Are The Ones տեսահոլովակում։
«Դպրոցի նախագահի սպանությունը» կատակերգությունում Զոին աշխատել է Բրյուս Ուիլիսի հետ։
2008 թվականին Զոին ներգրավված էր անկախ «Լավագույնը» (The Greatest) կինոնկարում՝ Փիրս Բրոսթանի, Սյուզան Սարանդոնի, Քերի Մալիգանի հետ ։ Կինոնկարը ծնողների հասին է, ովքեր փորձում են վերապրել իրենց որդու մահը և իմանում են այն մասին, որ ինչ-որ աղջիկ իրենց որդուց երեխա է սպասում։ Դա սցենարիստ Շանա Ֆեստեի որպես ռեժիսոր դեբյուտային ֆիլմն է, որի պրոդյուսերն է Փիրս Բրոսնանը, պրեմիերան կայացել է 2009 թվականին ԱՄՆ-ի Փարք սիթի քաղաքում՝ Սանդենս միջազգային կինոփառատոնի ժամանակ։
Զոիի վերջին և առավել հայտնի աշխատանքը համարվում է Իքս մարդիկ։ Առաջին դաս ֆիլմում կատարած Անգել/Հրեշտակ մուտանտի դերը։
2015 թվականին էկրան է դուրս եկել ֆրանշիզայի չորրորդ «Խելագար Մաքս» ֆիլմը, որտեղ Զոին կատարել է մի մարտիկի կնոջ դերը։
2014 թվականին «Դիվերգենտ» ֆիլմում կատարել է գլխավոր հերոսուհի Բեաթրիսի ընկերուհու՝ Քրիստինայի դերը։ 2015 թվականին մեծ էկրաններից առաջին անգամ ցուցադրվել է Դիվերգենտի շարունակություն Ինսուրգենտը, որտեղ Զոին նույնպես նկարահանվել է ։
Ֆոտոմոդելի կարիերան
18 տարեկանում, 2007 թվականին, Զոին մասնակցել է «ELLE» Magazine ամսագրի մարտի ֆոտոսեսիային։
2008 թվականի օգոստոսին 19-ամյա Զոի Քրավիցը մասնակցություն է ունեցել «Vanity Fair» ամսագրի հատուկ թողարկման համար նախատեսված ֆոտոսեսիային, որը նվիրված էր հոլիվուդյան աստղերի նոր սերնդին։ Լուսանկարչությունը անցկացնում էր հայտնի լուսանկարիչ Աննա Լեյբովիցը։
2007 թվականին ամերիկյան հրատարակչական տուն Condé Nast-ը համացանցում հրապարակել է իր ամսագրերի գովազդային կամպանիաները «The Point of Passion» անվան տակ։ Այդ կամպանիայի դեմքերն էին շատ հայտնի մարդիկ, թողարկումից հետո ամեն շաբաթ ծրագրին միանում էր մեկ նոր մարդ։ Ծրագրին մասնակցել են դերասան Հյու Ջեքմանը, դերասանուհիներ Շերոն Սթոունը, Քրիստինա Ռիչին, երգչուհի Շերիլ Քրոուն, բրիտանացի միլիարդատեր և «Virgin Group»-ի հիմնադիր Ռիչարդ Բրենսոնը և այլք։ «Teen Vogue» պատանեկան ամսագրի համար հրավիրել են Զոի Քրավիցին և դերասան Ջեկ Նիկոլսոնի դուստր Լերեյն Նիկոլսոնին։
2008 թվականի հունվարին Զոին մասնակցել է բարեգործական աուկցիոն «Պահպանիր երեխաների կյանքը»-ին ։
2005 թվականին տեղի է ունեցել փոքր սկանդալ, երբ համացանցում հայտնվել են նկարներ, որտեղ 17-ամյա Զոի Քրավիցը ալկոհոլ է օգտագործում և ծխում է ։
Անձնական կյանքը
2008 թվականի Զոի Քրավիցը հանդիպում էր Բեն Ֆոսթերի հետ։ Ըստ տարածված, բայց չհաստատված լուրերի 2008 թվականի նոյեմբերին Զոին հանդիպում էր բրուքլինական խումբ «MGMT» երգիչ Էնդրյու Վանվինգարդենի հետ, ում հետ հավանաբար բաժանվել է։ 2010 թվականի վերջին և մինչև 2011 թվականի ամառը հանդիպում էր Իքս մարդիկ։ Առաջին դաս ֆիլմի կոլեգա Մայքլ Ֆասբենդերի հետ։ 2011 թվականից հանդիպում էր Փեն Բեջլիի հետ, բայց 2013 թվականին զույգը բաժանվում է։ Ինչպես նաև 2010 թվականին նա հանդիպում էր Էզրա Միլերի հետ, ով նրա կոլեգան էր «Հիշիր Գոնզոյի մասին» ֆիլմից։
2015 թվականից սկսել է հանդիպել երաժիշտ Ջորջ Լյուիս-կրտսերի հետ, ով առավել հայտնի է որպես Twin Shadow ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ
Էսթեր Ալմկվիստ
Էսթեր Դորոտեյա Ալմկվիստ (Ester Almqvist, ), շվեդ նկարիչ, Էքսպրեսիոնիզմի գեղարվեստական ոճի հիմնադիրը շվեդական գեղանկարչության մեջ։
Ընտանիք և կրթություն
Ալմկվիստը ծնվել է Ստոկհոլմի արևմտյան արվարձանում` Բրոմայի շրջանում։ Մանկության տարիներն անցել են Ստոկհոլմում, որտեղ ծնողները դասավանդում էին քրիստոնեական միսիոներների դպրոցում։ Նրա հայրը քահանա էր և մահացավ, երբ աղջիկը 9 տարեկան էր։ Ալմկվիստը ծնվել է դեֆորմացված ողնաշարով, ինչը սահմանափակել է նրա շարժունակությունը ողջ կյանքի ընթացքում, բայց միևնույն ժամանակ նրան ստիպել ստեղծագործական ազատության արվեստն ուսումնասիրելու համար։ Կենցաղային աշխատանքներ կատարելու փոխարեն նա զբաղվում էր ստեղծագործությամբ։ Էսթեր Դորոթեա Ալմկվիստը սովորել է Ստոկհոլմի տեխնիկական դպրոցում, որն ավարտել է 1891 թվականին։ Մասնավոր դասեր է ստացել նկարիչ Գուստավ Ցեդերստրյոմից։ 1890-ականներին նա ուսումը շարունակեց Գյոթեբորգի Վալանդի արվեստի ակադեմիայում (1892–1893), այնուհետև սովորեց Ստոկհոլմի Artist League School-ում (1894–1895): Նրա ուսուցիչներն էին Պեր Հասսելբերգը (Per Hasselberg) և Բրունո Լիլեֆորսը։ Գեղարվեստի դպրոցում սովորելիս նա աշխատում էր   որպես գրքեր պատկերազարդող։ Էսթեր Դորոտեա Ալմկվիստը մահացել է 1934 թվականի հունիսի 11-ին Շվեդիայի Լունդ քաղաքում։
Գեղարվեստական գործունեություն
Ալմկվիստի վաղ շրջանի գործերը, հիմնականում բնանկարները, նկարվել են իմպրեսիոնիստական արվեստի ոճով և համապատասխանում էին շվեդական նկարչության սիրահարների գերակշռող մասի տրամադրություններին և նախասիրություններին։ Մոր մահից հետո, սկսած «Սղոցաշրջանակ» նկարից, նա անցավ էքսպրեսիոնիզմին։ 1913 թվականի նրա հիմնական նկարները կատարված են այդ ոճով։ Նկարչի ստեղծագործությունների ոճը, նկարելու եռանդուն ձևը, պայծառ գույները և ծանր վրձնահարվածները, նման են Վինսենթ վան Գոգի ստեղծագործությունների ոճին։
Ալմկվիստը պատկանում էր շվեդ կին նկարիչների այն խմբին, որոնք սիրում էին ճանապարհորդել, երբեմն միասին էին ապրում և իրենց աշխատանքները միասին ցուցադրում   ցուցահանդեսներում։ Նկարիչների այդ խմբին էին պատկանում Տորա Վեգա-Հոլմստրյոմը, Ագնես Վիզլանդերը և Մայա Ֆյեստադը։ Կյանքի վերջին տարում Ալմկվիստի մեջքը այնպես էր ցավում, որ անհնար էր աշխատել և նույն թվականին կին նկարիչները Ստոկհոլմում կազմակերպեցին նրա աշխատանքների ցուցահանդեսը։ Նկարչի լայն ճանաչումը վրա հասավ 1938 թվականին՝ նրա մահից հետո։ Այդ տարի Բրյուսելում «Մոդեռն» պատկերասրահում կազմակերպվեց նրա աշխատանքների անհատական ցուցահանդեսը։ Ներկայումս նկարչի գործերը պահվում են Շվեդիայի ազգային թանգարանում, Գյոտեբորգի գեղարվեստի թանգարանում, Մալմոյի գեղարվեստի թանգարանում և մասնավոր հավաքածուներում։ Նկարչի արխիվային փաստաթղթերը պահվում են Լունդի համալսարանում։ Էսթեր Դորոտեա Ալմկվիստը Շվեդիայում ճանաչվում է որպես էքսպրեսիոնիզմի ոճի հիմնադիր։
1992 թվականին նրա «Հանդիպում» (Sammankomste, 1929) նկարը, պատկերվել է շվեդական փոստային նամականիշի վրա, որը թողարկվել է ի պատիվ Մարդու իրավունքների համընդհանուր հռչակագրի 20-րդ հոդվածի։
Արտաքին հղումներ
Կատեգորիա:Շվեդ նկարչուհիներ Կատեգորիա:20-րդ դարի նկարչուհիներ
Red Velvet (խումբ)
Մինչ առաջնաելույթը
2014 թվականի հուլիսին խոսակցություններ էր գնում, որ SM ընկերությունը կազմել է նոր կանացի խումբ առաջնաելույթի համար, որը բաղկացած է լինելու S.M.Rookies խմբի երեք անդամներից՝ Այրինից, Սըլգիից և Վենդիից և մեկ այլ ստաժյորից՝ Ջոիից ։ SM ընկերությունը հայտարարեց Red Velvet կանացի խումբը, որը բաղկացած է լինելու 4 հոգուց, դեբյուտ կանի 2014 թվականի օգոստոսի 1-ին։
2014: Առաջնաելույթ, «Happiness» և «Be Natural»
2014 թվականի հուլիսի 27-ին Red Velvet խումբը թողարկեց իր դեբյուտային «Happiness» սինգլի թիզերը ։
Սինգլի տեսահոլովակը թողարկվեց 2014 թվականի օգոստոսի 1-ին և հենց այդ նույն օրը խումբը ելույթ ունեցավ Music Bank-ում ։
«Happiness» երգը 2014 թվականի օգոստոսի 4-ին թողարկվել է այնպիսի օնլայն երաժշտական չարտերում ինչպիսիք են՝ Melon, Genie և Naver Music-ը։ Նոր սինգլը ցուցադրեց բավականին լավ արդյունքներ նորեկների համար և հայտնվել է Genie երաժշտական չարտի առաջին տեղում, նաև հայտվել է Melon, Naver Music և այլ չարտերի թոփ 10-ում ։ Երգը Սինգապուրում և Թայվանում հայտնվել է երրորդ տեղում, Մալազիայում չորրորդ, Թայլանդում հինգերորդ, իսկ Հոնկոնգում իներորդ։ Իր թողարկումից հետո՝ օգոստոսի 5-ին iTunes չարտերում սինգլը հայտնվել է թոփ 10-ում ։ Բացի այդ «Happiness» երգը Յութուբում գրանցել է 1մլն. դիտում 11 ժամվա ընթացքում ։ Հոկտեմբերի 9-ին խումբը ելույթ է ունենում «M! Countdown»-ում և թողարկում է իր երկրորդ սինգլի տեսահոլովակը՝ «Be natural», նոր վերակազմավորված S.E.S խմբով  ։
Քննադատություններ
երգի թողարկումից հետո, ճապոնական ԶԼՄ-ները հայտարարեցին, որ այնտեղ առկա են Սեպտեմբերի 11-ի ահաբեկչական հարձակումների և Հիրոսիմայի և Նագասակիի ատոմային ռմբակոծումների տեսարաններ։ SM ընկերությունը բացատրել է, որ նկարները օգտագործվել են կոլաժների աղբյուրներ և դրանց հետևում ոչ մի մտադրություն չկա։
Ներկայացուցիչը ավելացրել է, որ ընկերությունը կեռացնի նյութը, որը թյուրիմացություններ է առաջացրել. «Մենք կհոգանք, որ հետագայում նման բաներ չկրկնվի» ։
Օգոստոսի 3-ին ընկերությունը հեռացրեց «Happiness» երգի բնօրինակ տեսահոլովակը և տեղադրեց նոր ձևափոխված տեսահոլովակը, առանց վիճահարույց տեսարանների ։
2015: «Ice Cream Cake» մինի ալբոմ և նոր անդամ։ Առաջին լիամետրաժ «THE RED» ալբոմը։
Մարտի 11-ին ընկերությունը հայտարարեց, որ մարտի 18-ին խումբտժը կթողարկի իր «Ice Cream Cake» մինի ալբոմը։ Այդ նույն օրը ներկայացվեց խմբի նոր անդամը՝ Յերին։ Նա վարժվում էր S.M. Rookies խմբում։ Յերին միացել է խմբին ալբոմի թողարկման ժամանակ ։ Մարտի 14-ին խումբը հրապարակեց մինչթողարկային «Automatic» երգը ։
Մարտի 13-ին ընկերությունը ազդարարեց ալբոմի մասին «Ice Cream TV» ծրագրի ժամանակ։ Անդամները խոսեցին ալբոմի մասին, կիսվեցին իրենց մտքերով վերադառնալու վերաբերյալ, կենդանի կատարմամբ երգեցին այդ երգը ։ Մարտի 15-ին հայտարարվեց, որ «Automatic» և «Ice Cream Cake» եչգեչը ավելի կզարգացվեն, քանի որ դրանք լինելու են ալբոմի եերկու գլխավոր երգերը ։ «Ice Cream Cake» տեսահոլովակը թողարկվել է մարտի 15-ին ։
Օգոստոսին Red Velvet խումբը առաջին անգամ ելույթ ունեցան ԱՄՆ-ում «KCON» կոնվենցիայում և Լոս Անջելեսի երաժշտական փառատոնում։
Սեպտեմբերի 3-ին իրենց «Ինստագրամի» հաշվով, խմբի անդամները տեղեկացրեցին իրենց մոտալուց վերադարձի մասին «THE RED» լիամետրաժ ալբոմի տեսքով, որի թողարկումը տեղի ունեցավ սեպտեմբերի 9-ին։ Ալբոմը բաղկացած էր 10 երգից, այդ թվում նաև «Dumb Dumb» երգը։ Տեսահոլովը պատմում է մի դեռահաս աղջկա մասին, ով սիրահարված լինելով սկսում է իրեն հիմար ձևով պահել։ Տեսահոլովակը նկարահանվել է տիկնիկների գործարանում և թողարկվել սեպտեմբերի 8-ին։ Ընդհանուր առմամբ, տեսահոլովակը շատ քննադատությունների է արժանացել։ Billboard ընկերությունից Ջեֆֆ Բենջամինը «THE RED» ալբոմը անվանել է «արտահայտիչ, հաստատական առաջնաելույթային (լիամետրաժ) ալբոմ» և նշել է, որ «դա ցույց է տալիս խոշոր քայլերը այս խաղում, հետևելով իրենց գործընկերների՝ Girls' Generation-ի և f(x)-ի հետքերին»։
Սեպտեմբերի 9-ին տեղի ունեցավ «THE RED» լիամետրաժ ալբոմի թողարկումը։ Միանգամից տեղադրվեց գլխավոր սինգլի՝ «Dumb Dumb» հոլովակը։ Ալբոմի թողարկումից հետո Red Velvet խումբը այցելեց մի շարք միջոցառումների և հեռուստահաղորդումների՝ վերադարձի առթիվ («SBS Cultwo Show», «Weekly Idol», «V» հավելվածով «RED vs VELVET» ուղիղ եթեր (գիշերվա 9-ը Կորեայի ժամանակով)։
Կերպար
Խմբի կերպարը հիմնված է խմբի անվանվան վրա։ «Red»-ը օգտագործվում է, որպեսզի արտացոլի ուժեղ և զգացմունքային կոնցեպցիան, ինչպես «Automatic» և «Be Natural» երգերում, իսկ «Velvet»-ը օգտագործվում է փափուկ և կանացի կոնցեպցին արտացոլելու համար, ինչպես «Happiness» և «Ice Cream Cake» երգերում։
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:S.M. Entertainment Կատեգորիա:Քեյ փոփ երաժշտական խմբեր
Պատմական ժանր
Պատմական ժանր, կերպարվեստի հիմնական ժանրերից մեկը՝ նվիրված պատմական իրադարձություններին և գործիչներին հասարակության պատմության սոցիալական նշանակալի երևույթներին։ Պատմական ժանր ներառնում է նաև ոչ հեռավոր անցյալի իրադարձությունների պատկերումը։ Պատմական ժանրի ստեղծագործությունների հիմնական տեսակներն են՝ պատմական նկարները, որմնանկարները, ռելիեֆներն ու բոլորաքանդակները, հաստոցային գրաֆիկայի գործերը։ Պատմական ժանրy հաճախ միահյուսվում է այլ ժանրերի՝ կենցաղային ժանրին (պատմակենցաղային պատկերներ), դիմապատկերին (անցյալի գործիչների պատկերումներ, պատմախմբապատկերային կոմպոզիցիաներ), բնանկարին («պատմական բնանկար») ։ Պատմական ժանրին հատկապես մոտ է մարտանկարչությունը։ Պ․ ժ-ի էվոլյու¬ ցիան շատ բանով պայմանավորված է պատմ․ հայացքների զարգացմամբ, իսկ նրա վերելքի փուլերը կապված են մինչ- սոցիալիստական հասարակարգերում սոցիալական բախումների ուժեղացման, դասակարգային և ազգային ինքնագիտակցության աճի, արվեստում առաջադեմ հասարակական իդեալների մարմնավորման ձգտման հետ։ Պատմական ժանրում իրենց գեղարվեստական արտացոլումն են գտել պատմական ուժերի դրամատիկական բախումները, դասակարգային և ազգային-ազատագրման պայքարը։
Կատեգորիա:Արվեստի ժանրեր
Աբազինկա (Պշեխայի վտակ)
Աբազինկա (Абазинка), գետ Ռուսաստանում, հոսում է Կրասնոդարի երկրամասում և Բելորեչենսկի շրջանում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբա ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Ադրամելեք (դև)
Ադրամելեք կամ ավելի հաճախ Ադրամելիք, դժոխքի մեծ կանցլեր, դևերի գերագույն խորհրդի նախագահ։ Նա պատասխանատու է Սատանայի զգեստապահարանի համար ։ Նրա անունը հիշատակվում է Աստվածաշնչում որպես ասորական աստվածություն, որին մարդկային զոհեր են մատուցում։ «Ադրամելիք» նշանակում է «փառավոր թագավոր »: Նրան երկրպագում էին որպես արևի աստված, (նրա հետ հիշատակվում է նաև Անամելիքը, որպես լուսնի աստված) արվեստների բարեխոս ։ Նրա երկրպագության կենտրոնը Սեպարվաիմ քաղաքն է ։
Աբազինկա (Պշեխայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ։
Ադրամելեք (դև)
Կա կարծիք, որ Ադրամելիքին երեխաներ էին զոհեր մատուցում` նրանց այրելով այդ աստվածության մեծ բրոնզե արձանի առաջ։ Չնայած դրան հնէաբանները չեն գտել ոչ մի ապացույց նման արձանների գոյության մասին ։ Սրա պատճառով նրան նույնացրին Բաալի հետ ում նույնպես նման կերպ զոհեր էին մատուցում ։
Աբազինկա (Պշեխայի վտակ)
Արտաքին հղումներ
Կատեգորիա:Ռուսաստանի գետեր
Ադրամելեք (դև)
Ադրամելիքը քրիստոնեությունում
Քրիստոնեությունում Ադրամելիքը դարձավ Սատանայի աջ ձեռքը։ Նա սովորաբար պատկերվում է մարդու մարմնով, ջորու գլխով և սիրամարգի պոչով, կամ առյուծի կերպարանքով մորուքով և թևերով։ Նա ութերորդն է 10 արքդևերից ուշ Կաբբալայում։ Ինչպես նաև որոշ հիշատակություններում նշվում է որպես կայծակի և որոտի աստված ։ Լա Վեյը «Սատանայի Աստվածաշնչում» սխալմամբ անվանում է Ադրամելիքին « շումերական Սատանա» ։
Ծանոթագրություններ
Կատեգորիա:Մերձավոր Արևելքի դիցաբանություն Կատեգորիա:Դևեր
Բորիս Պաստուխով
Բորիս Նիկոլաևիչ Պաստուխով, խորհրդային պետական, կոմերիտական և կուսակցական գործիչ։
Կենսագրություն
Ավարտել է Մոսկվայի Ն․ Է․ Բաումանի անվան բարձրագույն տեխնիկական ուսումնարանը (1958) և անցել կոմերիտական աշխատանքի։ Եղել է ՀամԼԿԵՄ Մոսկվայի քաղկոմի երկրորդ (1961-1962) և առաջին (1962-1964) քարտուղար։ 1964 թվականից ՀամԼԿԵՄ ԿԿ երկրորդ, 1977 թվականից՝ առաջին քարտուղար։ 1982 թվականից՝ ԽՍՀՄ Հրատպետկոմի նախագահ։ ԽՄԿԿ ԿԿ անդամ 1978 թվականից։ ԽՍՀՄ 7-10-րդ գումարումների Գերագույն խորհրդի դեպուտատ (1977 թվականից՝ Նախագահության անդամ)։ Պարգևատրվել է 3 շքանշանով։
Էռնան Պերես (ֆուտբոլիստ)
Էռնան Արսենիո Պերես Գոնսալես (Hernán Arsenio Pérez González, ), պարագվայցի ֆուտբոլիստ, կիսապաշտպան։ Հանդես է գալիս իսպանական «Էսպանյոլ»-ի և Պարագվայի ազգային հավաքականի կազմում։
Վաղ տարիներ
Էռնանը ծնվել է Պարագվայի Ֆեռնանդո դե լա Մորա քաղաքում։
16 տարեկան հասակում ընդունվել է «Տակուարի» ակումբի ակադեմիա։ Թիմի հիմնական կազմում հանդես է եկել 2 տարի՝ այդ ընթացքում նշելով իր նորամուտը բարձրագույն լիգայում ։ Այնուհետև նա տեղափոխվել է «Լիբերտադ», որի կազմում անցկացրել է 1 մրցաշրջան։
«Վիլյառեալ»
2009 թվականի հուլիսի 30-ին Էռնան Պերեսը տեղափոխվել է Լա Լիգան ներկայացնող «Վիլյառեալ»։ Նա թիմի հետ կնքել է 5 տարվա պայմանագիր ։ Էռնանը առաջին երկու մրցաշրջաններն անցկացրել է թիմի երիտասարդական կազմում։
Թիմի հիմնական կազմում Պերեսը իր դեբյուտը նշել է 2011 թվականի սեպտեմբերի 27-ին՝ ՈՒԵՖԱ Չեմպիոնների Լիգայի շրջանակներում կայացած «Նապոլիի» դեմ խաղում։ Նա փոխարինել է Ջոնաթան դե Գուզմանին, իսկ հանդիպումն ավարտվել է 2-0 հաշվով՝ իտալական թիմի հաղթանակով ։ Հոկտեմբերի 1-ին նա իր նորամուտն է նշել Լա Լիգայում՝ փոխարինման դուրս գալով «Ռեալ Սարագոսայի» դեմ խաղի 84-րդ րոպեին, որն ավարտվել է 2-2 հաշվով ։
2012-13 մրցաշրջանի ընթացքում ֆուտբոլիստը մասնակցել է 16 հանդիպման և դարձել է 2 գոլի հեղինակ ։ Այդ մրցաշրջանում «Վիլյառեալը» Սեգունդայում գրավել է 2-րդ տեղը և վերադարձել Լա Լիգա։
2014 թվականի հունվարի 31-ին Պերեսը վարձավճարով տեղափոխվել է հունական «Օլիմպիակոս» ։ Թիմի կազմում իր նորամուտը նա նշել է փետրվարի 5-ին՝ «Պանիոնիոսի» դեմ խաղում, որն ավարտվել է 2-0 հաշվով՝ «Օլիմպիակոսի» հաղթանկով։ Պերեսը իր առաջին գոլը խփել է փետրվարի 8-ին՝ «Վերիայի» դեմ խաղում։ Այդ հանդիպումն ավարտվել է 5-0 հաշվով ։
2015 թվականի հունվարի 30-ին Էռնանը վերադարձել է Իսպանիա՝ մինչև մրցաշրջանի ավարտը պայմանագիր կնքելով «Ռեալ Վալյադոլիդի» հետ ։
«Էսպանյոլ»
2015 թվականի հուլիսի 3-ին Էռնան Պերեսը 4 տարվա պայմանագիր է կնքել «Էսպանյոլի» հետ ։ Նա շատ արագ կարողացավ դառնալ հիմնական կազմի ֆուտբոլիստ։ Իսկ նոյեմբերի 21-ին նա օգնեց թիմին 2-0 հաշվով հաղթել «Մալագային» ։
2018 թվականի հունվարի 12-ին Պերեսը 6 ամիս ժամկետով տեղափոխվել է «Դեպորտիվո Ալավես» ։
Միջազգային կարիերա
Պարագվայի ազգային հավաքականի կազմում նա իր դեբյուտը նշել է 21 տարեկան հասակում՝ մասնակցելով Հարավային Աֆրիկայի հավաքականի դեմ խաղի վերջին 20 րոպեներին ։ Նա մասնակցել է նաև Ամերիկայի Գավաթ 2011-ի խաղարկությանը ։
Արտաքին հղումներ
Կատեգորիա:1989 ծնունդներ Կատեգորիա:Փետրվարի 25 ծնունդներ Կատեգորիա:Ֆուտբոլի կիսապաշտպաններ Կատեգորիա:Վիլյառեալի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Դեպորտիվո Ալավեսի ֆուտբոլիստներ Կատեգորիա:Լա Լիգայի ֆուտբոլիստներ
Հաշվողական ֆիզիկա
Հաշվողական ֆիզիկա, գիտություն է, որը ուսումնասիրում է ֆիզիկայի խնդիրների լուծման թվային ալգորիթմները, որոնց համար արդեն կան մշակված քանակական տեսություններ ։ Սովորաբար այն դիտարկվում է որպես տեսական ֆիզիկայի բաժին, սակայն որոշները այն համարում են տեսական և փորձնական ֆիզիկաների միջև ընկած միջակա ճյուղ ։
Ֆիզիկոսները հաճախ ունենում են շատ ճշգրիտ մաթեմատիկական տեսություններ, որոնք բնութագրում են համակարգի վարքը։ Հաճախ պատահում է, որ ab initio տեսական հավասարումների լուծումները օգտակար ենթադրությունների հասնելու նպատակով՝ համարվում են ոչ գործածական։ Այն հատկապես հավաստի է քվանտային մեխանիկայում, որում կան ընդամենը մի քանի հասարակ մոդելներ, որոնք էլ իրենց հերթին առաջ են քաշում ելք չունեցող անալիտիկ լուծումներ։ Այն դեպքերում, երբ հավասարումները ունենում են մոտավոր պատասխաններ, ապա հաճախ օգտագործվում են հենց հաշվողական մեթոդները։
Հաշվողական ֆիզիկայի կիրառում
Ներկայումս թվային մեթոդները հանդիսանում են՝ ֆիզիկայի շրջանակներում ժամանակակից հետազոտություններում հանդիպող արագացուցիչների, աստղաֆիզիկայի, հեղուկների և գազերի մեխանիկայի, դաշտի ցանցավոր/ցանցավոր տրամաչափային տեսության (հատկապես ցանցավոր՝ քվանտային խրոմոդինամիկայում), պլազմայի ֆիզիկայի (այդ թվում պլազմայի մոդելավորման ժամանակ), պինդ մարմնի ֆիզիկայի և փափուկ խտացված նյութերի՝ կարևորագույն բաղադրիչներից մեկը։ Պինդ մարմնի հաշվողական ֆիզիկան օրինակի համար օգտագործվում է ֆունկցիոնալ խտության տեսության պինդ մարմինների, մեթոդների հաշվման համար։ Այն համանմանորեն օգտագործվում է նաև քիմիկոսների կողմից՝ մոլեկուլի ուսումնասիրման ժամանակ։
Շատ հաշվողական մեթոդներ, որոնք օգտագործվում են հաշվողական ֆիզիկայում, արդեն բազմիցս փորձված են, սակայն մոդուլացված համակարգերի հաշվարկման գործընթացում կարող է կարիք լինի օգտագործել ավելի ընդհանուր հաշվողական և անալիտիկ խնդիրների լուծումներ։ Բոլոր այդ մեթոդները ներառում են (բայց չեն սահմանափակվում դրանցով)։ Հաշվողական ֆիզիկան ներառում է իր մեջ նաև պրոբլեմի լուծման համար պահանջվող ծրագրային և ապարատային ստրուկտուրալ պահանջարկը։ Պրոբլեմի լորուծման մոտեցումները հաճախ շատ պահանջկոտ են հաշվողական հզորության կամ հիշողության ծավալի ծրագրում։
Արտաքին հղումներ
Կատեգորիա:Հաշվողական ֆիզիկա
Ջաբալպուր
Ջաբալպուր (जबलपुर, Jabalpur, հայտնի է նաև որպես «Շանսկարդհանի»), քաղաք Հնդկաստանի Մադհյա Պրադեշ նահանգում, Ջաբալպուր տարածաշրջանի վարչական կենտրոնը։
Աշխարհագրությունը և կլիման
Քաղաքը տեղակայված է Նարմադա գետի հյուսիսում, մի վայրում, որը շրջապատված է ցածր բլուրներով։ Գտնվում է Մահակոշալ մարզում, Հնդկաստանի աշխարհագրական կենտրոնում։ Քաղաքի բարձրությունը ծովի մակարդակից 410 մետր է ։
Քաղաքի մոտակայքում մի քանի լճեր կան։ Ջաբալպուրի շրջակա տարածքը առանձնանում է բարձր բերքատվությամբ։ Քաղաքում աճեցվող գլխավոր մշակաբույսերն են բրինձը, նուտը, սորգոն և ձիթատու բույսերը։ Կան երկաթի հանքաքարի, կրաքարի, բոքսիտների, կավի, մանգանի հանքավայրեր ։